Source: http://www.vidina.sk/samosprava/zasadnutia-obecneho-zastupitelstva/zasadnutie-zo-dna-16122010-51.html
Timestamp: 2018-05-22 15:40:21+00:00

Document:
Zasadnutia Obecného zastupiteľstva - Zasadnutie zo dňa 16.12.2010 - Oficiálne stránky obce Vidiná
Zasadnutia Obecného zastupiteľstva - Zasadnutie zo dňa 16.12.2010
Podľa § 12 ods. 1 zákona č. 369/1990 Zb. o obecnom zriadení, v znení neskorších predpisov zvolávam ustanovujúce zasadnutie Obecného zastupiteľstva vo Vidinej, ktoré sa uskutoční
16.12.2010 (štvrtok) o 17.00 hod.
Správa o výsledkoch volieb do orgánov samosprávy v obci Vidiná a odovzdanie osvedčení o zvolení starostovi obce a poslancom obecného zastupiteľstva
Zloženie sľubu starostu obce Vidiná, prevzatie insígnií a prevzatie vedenia ustanovujúceho zasadnutia
Zloženie sľubu poslancov Obecného zastupiteľstva vo Vidinej
Zloženie sľubu náhradníka Obecného zastupiteľstva vo Vidinej
Schválenie programu ustanovujúceho zasadnutia Obecného zastupiteľstva vo Vidinej
Vystúpenie starostu obce k úlohám v nasledujúcom volebnom období
Poverenie poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva v prípadoch podľa § 12 zákona č. 369/1990 Zb. o obecnom zriadení v znení neskorších predpisov
Návrh termínu a programu II. Obecného zastupiteľstva vo Vidinej
Uznesenia zo zasadnutia Obecného zastupiteľstva vo Vidinej, konaného dňa 16.12.2010
K bodu 2. Správa o výsledkoch volieb do orgánov samosprávy v obci Vidiná a odovzdanie osvedčení o zvolení starostovi obce a poslancom obecného zastupiteľstva
Uznesenie č. 79/2010 zo dňa 16.12.2010
Vo Vidinej dňa: 17.12.2010
K bodu 3. Zloženie sľubu starostu obce Vidiná, prevzatie insígnií a prevzatie vedenia ustanovujúceho zasadnutia
Uznesenie č. 80/2010 zo dňa 16.12.2010
I. KONŠTATUJE
novozvolený starosta obce Vladimír Ragač zložil zákonom predpísaný sľub starostu obce
K bodu 4. Zloženie sľubu poslancov Obecného zastupiteľstva vo Vidinej
Uznesenie č. 81/2010 zo dňa 16.12.2010
zvolení poslanci obecného zastupiteľstva zložili zákonom predpísaný sľub poslanca obecného zastupiteľstva: Pavol Bútor, Bc. Drahomíra Kuceková, Ing. Milan Černok, Mgr. Michal Kmeť, Jozef Kucej, Želmíra Báťková, Ing. Martina Predajnianská, Peter Kucej
K bodu 5. Zloženie sľubu náhradníka Obecného zastupiteľstva vo Vidinej
Uznesenie č. 82/2010 zo dňa 16.12.2010
zvolený poslanec obecného zastupiteľstva zložil zákonom predpísaný sľub poslanca obecného zastupiteľstva: Ing. Želmíra Kolimárová
K bodu 6. Schválenie programu ustanovujúceho zasadnutia Obecného zastupiteľstva vo Vidinej
Uznesenie č. 83/2010 zo dňa 16.12.2010
program ustanovujúceho zasadnutia Obecného zastupiteľstva vo Vidinej s pripomienkou Jozefa Kuceja (vypustenie bodu č. 12 Interpelácia)
K bodu 7. Schválenie návrhovej komisie a určenie overovateľov zápisnice
Uznesenie č. 84/2010 zo dňa 16.12.2010
návrhovú komisiu v zložení: Ing. Predajnianská, Ing. Černok, Bútor
Overovateľov zápisnice: Ing. Kolimárová, Báťková
K bodu 8. Vystúpenie starostu obce k úlohám v nasledujúcom volebnom období
Uznesenie č. 85/2010 zo dňa 16.12.2010
Vystúpenie starostu obce
K bodu 9. Poverenie poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva v prípadoch podľa § 12 zákona č. 369/1990 Zb. o obecnom zriadení v znení neskorších predpisov
Uznesenie č. 86/2010 zo dňa 16.12.2010
II.	POVERUJE
Poslanca Bc. Drahomíru Kucekovú zvolávaním a vedením zasadnutí obecného zastupiteľstva v prípadoch podľa § 12 zákona SNR č. 369/1990 Zb. o obecnom zriadení v znení neskorších predpisov a v zmysle Rokovacieho poriadku, ktorý bol schválený uznesením OcZ č. 51/2010 dňa 4.11.2010
K bodu 10. Určenie platu starostu
Uznesenie č. 87/2010 zo dňa 16.12.2010
I. URČUJE
v súlade s § 11 ods. 4 písm. i) zákona SNR č. 369/1990 Zb. o obecnom zriadení v znení neskorších predpisov, v súlade so zákonom NR SR č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov a v zmysle Uznesenia Obecného zastupiteľstva vo Vidinej č. 34/2010 zo dňa 15.06.2010, ktorým obecné zastupiteľstvo určilo rozsah výkonu funkcie starostu obce na celé funkčné obdobie mesačný plat starostu obce vo výške 1.638,00 Eur.
K bodu 11. Návrh termínu a programu II. Obecného zastupiteľstva vo Vidinej
Uznesenie č. 88/2010 zo dňa 16.12.2010
termín zasadnutia Obecného zastupiteľstva vo Vidinej na 20.01.2011 s navrhnutým programom, z ktorého bol vypustený bod č. 4
Návrh Program II. rokovania obecného zastupiteľstva
Hlavné body rokovania:1.	návrh a schválenie členov Obecnej rady2.	návrh a voľba komisií3.	voľba predsedov komisií4.	voľba členov komisií5.	určenie priorít pre rok 2011 s výhľadom pre roky 2012 a 20136.	harmonogram zasadnutí pre rok 2011Vo Vidinej dňa 17.12.2010
Vladimír Ragač, starosta obce	Návrhová komisia:
Ing. PredajnianskáIng. ČernokBútor
zo zasadnutia Obecného zastupiteľstva vo Vidinej konaného dňa 16.12.2010
Ospravedlnení:	0
Neospravedlnení:	Mgr. Kamenská, p. Kocúr
Návrhová komisia:	Ing. Predajnianská, Ing. Černok, p. Bútor
Overovatelia zápisnice:	Ing. Kolimárová, p. Báťková
Správa o výsledku volieb do orgánov samosprávy v obci Vidiná a odovzdanie osvedčení o zvolení starostovi obce a poslancom obecného zastupiteľstva
Na začiatku starosta prítomných privítal a po odznení štátnej hymny predstavil program obecného zastupiteľstva.
2	Správa o výsledku volieb do orgánov samosprávy v obci Vidiná a odovzdanie osvedčení o zvolení starostovi obce a poslancom obecného zastupiteľstva
Starosta odovzdal slovo predsedkyni miestnej volebnej komisii Ing. Rubintovej, ktorá prečítala správu o výsledkoch volieb do orgánov samosprávy v obci Vidiná. Táto správa je súčasťou zápisnice. Ďalej Ing. Rubintová oznámila prítomným o vzdaní sa p. Ragača funkcie poslanca obecného zastupiteľstva.
Bolo prijaté uznesenie č. 79/2010
3	Zloženie sľubu starostu obce Vidiná, prevzatie insígnií a prevzatie vedenia ustanovujúceho zasadnutia
Ing. Veliká prečítala sľub starostu obce, ktorý starosta následne podpísal a ujal sa funkcie starostu. Ing. Rubintová odovzdala Vladimírovi Ragačovi osvedčenie o zvolení.
Bolo prijaté uznesenie č. 80/2010
4	Zloženie sľubu poslancov Obecného zastupiteľstva vo Vidinej
Starosta prečítal zoznam poslancov, ktorý zložili sľub. Následne prečítal aj znenie sľubu. Po prečítaní sľubu všetci novozvolení poslanci spoločne vyslovili sľub. Menovite vyzval každého novozvoleného poslanca, aby slávnostne prišiel podpísať sľub. Ing. Rubintová odovzdala poslancom osvedčenie o zvolení.
Bolo prijaté uznesenie č. 81/2010
5	Zloženie sľubu náhradníka Obecného zastupiteľstva
Starosta informoval, že na základe vzdania sa jedného poslanca svojho mandátu, postúpila ako prvá náhradníčka Ing. Kolimárová, ktorá sa stáva poslankyňou obecného zastupiteľstva. Starosta prečítal sľub, ktorý Ing. Kolimárová následne slávnostne podpísala.
Bolo prijaté uznesenie č. 82/2010
6	Schválenie programu ustanovujúceho zasadnutia Obecného zastupiteľstva vo Vidinej
Starosta predstavil program ustanovujúceho zasadnutia. Zaujímal sa o pripomienky. J. Kucej – pripomienkoval, že bod 12 interpelácia nemá opodstatnenie na tomto zasadnutí, nakoľko noví poslanci sa ťažko vyjadria k práci starostu a poslancov. Ako druhú vec pripomienkoval bod č. 9. Zdá sa mu nevhodné schvaľovať na prvom zasadnutí poslanca, ktorý bude viesť zasadnutie v prípadoch podľa zákona, keď ešte nie sú schválené ani orgány obce a už sa prichádza s katastrofickým scenárom. Ďalej pripomenul, že to rieši zákon a rokovací poriadok.Starosta – informoval, že vypustenie interpelácie rešpektuje. Čo sa týka poslanca, ktorý bude oprávnený viesť rokovanie obecného zastupiteľstva, je pravda, že je to riešené aj v rokovacom poriadku. Určením tohto poslanca sa má predísť prípadnému blokovaniu činnosti obecného zastupiteľstva.Hlavná kontrolórka – informovala, že bol vydaný metodický návod Ministerstvom vnútra, v ktorom bol tento bod navrhnutý na schválenie.Ing. Kolimárová pripomenula, že toto je novinka, je potrebné to schváliť, aby sa predišlo prípadným nepríjemnostiam.J. Kucej ¬– následne stiahol svoj návrh z rokovaniaMgr. Kmeť – sa zaujímal, či sa schvaľuje iba tá časť programu, odkedy sa stali poslancami, navrhol prečíslovať program.Starosta – následne prečítal doterajší program.
Hlasovanie za upravený program – vypustenie interpelácie poslancov
ZA - Báťková, Bútor, Ing. Černok, Mgr. Kmeť, Ing. Kolimárová, Jozef Kucej, Peter Kucej, Bc. Kuceková, Ing. PredajnianskáPROTI -	0ZDRŽAL SA -	0
Bolo prijaté uznesenie č. 83/2010
7	Schválenie návrhovej komisie a určenie overovateľov zápisnice
Do návrhovej komisie starosta navrhol Ing. Predajnianskú, Ing. Černoka a p. Bútora. Zaujímal sa o iný návrh. Nikto nemal iný návrh.
ZA - Báťková, Bútor, Mgr. Kmeť, Ing. Kolimárová, Jozef Kucej, Peter Kucej, Bc. KucekováPROTI -	0ZDRŽAL SA -	Ing. Černok, Ing. Predajnianská
Za overovateľov zápisnice starosta určil p. Báťková a Ing. Kolimárovú
Bolo prijaté uznesenie č. 84/2010
8	Vystúpenie starostu obce k úlohám v nasledujúcom období
Starosta sa prihovoril prítomným poslancom a informoval ich o úlohám v nasledujúcom období. Príhovor je súčasťou zápisnice.Po vystúpení starostu obce si vypýtala slovo Ing. Veliká. Zhrnula posledné roky, pripomenula, že aj keď boli ostrejšie diskusie, vždy sa snažili pracovať v prospech občanov. Poďakovala za spoluprácu starostovi a poslancom a pripomenula, že aj keď už nie je poslancom, to neznamená, že nechce pomáhať. Šulek – zablahoželal zvoleným poslancom a poprial im, aby ťahali za jeden povraz, aby sa nehľadelo na stranícke trička, aby dedina napredovala.Ing. Legíňová taktiež poďakovala starostovi, poslancom a obecnému úradu a pripojila sa ku svojim kolegom.
Bolo prijaté uznesenie č. 85/2010
9	Poverenie poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva v prípadoch podľa § 12 zákona č. 369/1990 Zb. o obecnom zriadení v znení neskorších predpisov
Starosta pripomenul dôvody poverenia poslanca, ktorý by v určitých prípadoch zvolal a viedol zasadnutie obecného zastupiteľstva. Navrhol, aby bol týmto poslancom p. Peter Kucej. Následne sa zaujímal o iné návrhy. Peter Kucej sa vzdal tejto funkcie a navrhol, aby povereným poslancom bola p. Bc. Kuceková.
ZA - Báťková, Bútor, Ing. Černok, Mgr. Kmeť, Ing. Kolimárová, Jozef Kucej, Peter Kucej, Bc. Kuceková, Ing. PredajnianskáPROTI -	0ZDRŽAL SA -	Bc. Kuceková
Bolo prijaté uznesenie č. 86/2010
10	Určenie platu starostu
Starosta odovzdal slovo Ing. Končošovej (hlavnej kontrolórke).Ing. Končošová –predniesla návrh a využila príležitosť a predstavila, podľa čoho sa plat starostu vypočíta. Ďalej pripomenula, že obecné zastupiteľstvo schválilo starostovi 15.06.2010 uznesením č. 34/2010 plný pracovný úväzok na celé volebné obdobie. Na základe tohto zákona predkladá návrh na uznesenie, ktorý určuje v súlade so zákonom plat starostu 1638 €.
Bolo prijaté uznesenie č. 87/2010
11	Návrh termínu a programu II. Obecného zastupiteľstva vo Vidinej
Starosta predstavil návrh programu II. zasadnutia obecného zastupiteľstva spolu s termínom 20.1.2011. Starostom navrhnutý program:
1.	návrh a schválenie členov Obecnej rady2.	návrh a voľba komisií3.	voľba predsedov komisií4.	voľba členov komisií5.	určenie priorít pre rok 2011 s výhľadom pre roky 2012 a 20136.	harmonogram zasadnutí pre rok 2011
Bc. Kuceková sa zaujímala, že či sa budú schvaľovať aj členovia komisií.Starosta informoval, že formou osobného rozhovoru predseda komisie osloví potenciálnych členov. Navrhuje to preto, lebo je potrebné urýchliť proces schvaľovania členov, je potrebné schváliť rozpočet.Ing. Černok pripomienkoval, že sa mu to zdá nelogické, ako príklad uviedol, že mu starosta ponúkne funkciu predsedu komisie, on si vyberie aj členov a obecné zastupiteľstvo to nakoniec neschváli.Starosta zdôraznil, že toto riziko tu existuje. Následne dal hlasovať za vypustenie bodu č. 4 voľba členov komisií.
Hlasovanie za vypustenie bodu č. 4:
Hlasovanie za upravený program:
Bolo prijaté uznesenie č. 88/2010
Ing. Černok – ako občan chce poprosiť o zimnú údržbu ciest. Ešte dnes to bola katastrofa a na Exnárovej ulici tečie voda.Starosta informoval, že dnes v priebehu dňa sa uskutočnil posyp miestnych komunikácii a o vytekajúcej vode vie, už to riešil, tá voda vyteká z popod základov.Ing. Rubintová poprosila poslancov, aby vyplnili rozdané dotazníky. Je to potrebné pre doručovanie materiálov na zasadnutia obecného zastupiteľstva. Zároveň požiadala poslancov, aby doniesli na obecný úrad aj svoje fotky.Ing. Končošová – pripomenula poslancom, že ak majú poznatok o tom, čo je potrebné urobiť, odstrániť a pod., nech zavolajú operatívne starostovi alebo na obecný úrad a aby nečakali do rokovania obecného zastupiteľstva.Následne boli poslancom odovzdané diáre a vypracovaný materiál so zákonmi.
Ing. Predajnianská prečítala návrh na uznesenie.
Starosta na záver poďakoval jednak poslancom za spoluprácu a ukončil spoluprácu
Overovatelia zápisnica:Ing. Kolimárová	dňa: ....................... ..............................................p. Báťková	dňa .......................	..............................................
Zapísal: Ing. Ján Šupica	Vladimír Ragač starosta obce Vidiná
Vyvesené: 16. 12. 2010
Dnes je utorok, 22.5.2018, 17:40:21

References: § 12
 § 12
 § 12
 § 12
 § 11
 § 12